પીએમઓમાં રાજ્યકક્ષાના પ્રધાન જિતેન્દ્રસિંહે તિરંગા યાત્રા સાથે જમ્મુ ક્ષેત્રના સાંબા ખાતે પહોંચીને જાહેર કર્યું કે આ યાત્રાની વાસ્તવિક સફળતા ત્યારે જ ગણાશે જ્યારે આપણે પાક. કબજાગ્રસ્ત કાશ્મીરમાં કોટલી અને મુઝફ્ફરાબાદમાં તિરંગો લહેરાવીશું. તેના સ્વાતંત્ર્યની લડાઈ હજુ બાકી છે. યાદ રહે, ભારત સરકારના એક પ્રધાનના આ શબ્દો છે અને આવી ભાષાનો અગાઉ કોઈ સરકારના પ્રધાને ઉપયોગ કર્યો નથી. પંદરમી ઓગસ્ટના ભારતના વડા પ્રધાનના પ્રવચનના સંદર્ભમાં બલુચિસ્તાનના આંદોલનના અગ્રણીઓએ થોડા જ કલાકોમાં નરેન્દ્ર મોદીનો જાહેરમાં આભાર માન્યો.